钦定古今图书集成/明伦汇编/官常典/第440卷 > 册府元龟 > 《任能》
## 钦定古今图书集成/明伦汇编/官常典/第440卷 > 册府元龟 > 《任能》

夫良将之为政也，岂特专握旄节独运智力故必虚
怀容众推己及物不凭势以自大不固禄而忌进思
得能者引以共济则有取于乡闾拔自卒乘随其指
顾备用非一或采幕府之俊委以经略或选偏裨之
杰置诸颜行或听佥议之攸归或敦素志之所慕大者列奏以请小者便文自命至有释去前憾待如亲
友，舍诸过咎，听效谋勇，轮辕之用，各适宜称，务取奇
胜，曷尝废人。故虽盗之穿窬，亦无弃其蛛螯之巧耳。
子发为楚将，好求技道之士。楚有善为偷者，往见曰：
“闻君求技道之士，臣偷也，愿以《技赍》一卒。”子发闻之，
衣不解带，冠不暇正，出见而礼之。左右谏曰：“偷者天
下之大盗也，何以礼之？”君曰：“此非左右之所得与。”无
几何，齐兴兵伐楚，子发将帅以当之，兵三却，楚贤良
大夫皆尽其计而悉其诚，齐师愈彊。于是市偷进请
曰：“臣有薄技，愿为君行之。”子发曰：“诺。”不问其辞而遣
之。偷则夜解将军之帷帐而献之。子发因使人归之
曰：“卒有出薪者，得将军之帷，使使归之于执事。”明日
又复往取其枕。子发又使人归之。明日又复往取其
簪子发，又使人归之。齐师闻之大骇。将军与军吏谋
曰：“今日不去，楚军恐取吾头，则还师而去。”